**Szakképzett méhész**

Szakirányú Továbbképzési szak

Szent István Egyetem,

Mezőgazdaság- és Környezettudományi Kar

Állattudományi Alapok Intézete

Állattani és Állatökológiai Tanszék

A Szent István Egyetem Mezőgazdaság- és Környezettudományi Kar Állattudományi Alapok Intézet, Állattani és Állatökológiai Tanszéke akkreditált (FNYF/1196-3/2016), költségtérítéses Szakképzett méhész szakirányú továbbképzést indít. Az intenzív képzés 4 féléves, levelező tagozatos, félévenként 2-2,5 hét tantermi elfoglaltsággal (a féléves óraszámtól függően).

**A Szakképzett méhész szakirányú továbbképzés célja:**

A magyar méhészet a mezőgazdaság bruttó termelési értékének 1%-át, az állattenyésztésnek mintegy 3 %-át adja. A méhész társadalom számára létfontosságú a méhész-utánpótlás. Magyarországon a 2000-es évek eleje óta nincs felsőfokú szakirányú méhészképzés, amelynek keretében a hallgatók elsajátíthatják mind az elméleti mind a gyakorlati méhészeti alapismereteket. Ugyanakkor a felsőfokú méhészképzés iránt évek óta nagyfokú az igény. Ezen okok és igények miatt a képzés célja, hogy a felsőfokú szakképzettséggel rendelkező méhészek képzéséhez nyújtson lehetőséget.

**A képzésben való részvétel feltételei:**

A képzésre való jelentkezéshez feltétel nélkül elfogadható szakok:

- Agrár képzési területi alap- vagy mesterképzési szakok, valamint biológus, biológia tanár és zoológus alap- és mesterképzési szakok. Esetükben az első féléves tárgyak alól – a szak illetve az egyes tárgyak felelőseinek elbírálása alapján – felmentést kaphatnak, a krediteket elfogadjuk. Amennyiben az első féléves tárgyak – a szak illetve az egyes tárgyak felelőseinek elbírálása alapján – tárgyelfogadási kérelem benyújtása esetén a már korábban teljesített tárgyak alapján elfogadhatóak, akkor a hallgató a tandíj alól is részleges mentességet kaphat.

- Egyéb természettudományi, orvos és egészségtudományi, gazdaságtudományi, jogi és közigazgatási, műszaki képzési területen szerzett alap- vagy mesterképzési szakok.

- A képzés kizárólag az alapfokozatban (BSc) megszerzett ismeretekre épül.

**Tanulmányi program:**

A csatolt mintatanterv tájékoztatást ad a képzésen oktatásra kerülő tantárgyakról, azok óraszámairól és kreditértékeiről.

**Az oklevél megszerzésének feltételei**

A kötelező vizsgák letétele után az oklevél megszerzésének feltétele egy **szakdolgozat** készítése, amelynek tanúsítania kell, hogy a hallgató képes hasznosítani és szintetizálni méhészeti ismereteit a méhészeti termelés, tenyésztés stb. területén. A félévenkénti vizsgakötelezettségről a tanterv ad tájékoztatást.

**Oklevél**

A diploma sikeres megvédése után a hallgatók *„Szakképzett méhész*” megnevezésű diplomát fognak kapni.

**Egyéb információ**

A képzési költségtérítés összege 180.000.- ft/fő/félév, amely a 3. félévtől az 51/2007. (III.26) sz. Kormányrendelet szerint változhat. A képzés költsége nem foglalja magában a záróvizsga költségtérítését.

Felvilágosítás és jelentkezés a SZIE Egyetemi Tanulmányi Hivatalában Szabóné Péli Anasztáziánál (Peli.Anasztazia@mkk.szie.hu, 06 28 522 000/1604. mellék).

**Jelentkezési határidő: 2020. augusztus 15.**

**Szemeszterenkénti mintatanterv:**

